Azekka nni iṛuḥ-d Tayeb ad-tt-yawi ɣer tseddawit, ur tebɣi ara, mi dṣebbeḥ fell-as, ur ad darri ara m-id as d-itt-meslay, terra ar texxamt n usired almi id sla iwdiwni I yedran ger wexḍib-is d yemma-s ɣef temsalt n zzwaj-nsen, ur tḥus ara d yiman-is, tserreḥ I tfeka-s ɣer lqaɛa, yemmas ur tefhim kra, tugad ɣef yelli-s maca Nuja werjin tḥus s tayri n yemma-s, ur teqrib ara ɣer-s, ur tt-myeḥkunt ara, tḥus I yiman-is tesɛat-id I mmi-s n gma-s, werǧin tḥus s leḥnana n tyemma-t, yal tikelt ad d-tini Nuja ayen id tt-iqarḥen, yiwen n wawal id as d-qqar d winna kan “D temẓi, mi ara timɣur-ḍ ad tt-bedleḍ lɛaqliya-m”, Nuja teṛwa imetṭi s lḥerqa, terwa llum di yemma-s, nettat id as yebɣan ṭayeb, teffeɣ ad as d-tawi aman, teɣleq tawwurt ɣef yiman-is ur tebɣi ad tẓer ḥed, cwit kan akka yessawel-d baba-s n Nuja I yemma-s, ixebṛi-tt-id ad d yas tameddit n was-nni, taqcict tḥulfa terɛaɛec tfekka-s, d baba-s ud assirem-is awḥid id as dyegran, ya att-yessuffeɣ ɣer tafat, neɣ ad att-qqim di ṭṭlam.